als_Latn dik_Latn sag_Latn
Ahmeti: Dëshmuam me fushatën tonë, të dëshmohemi edhe në ditën e votimit
Kryetari i BDI-së, Ali Ahmeti sot në një fjalim para mediave apeloi për zgjedhje të lira dhe demokratike dhe qytetarët në mënyrë demokratike dhe lirshëm të shprehin vullnetin e tyre nëpërmjet votës së lirë.
Sipas tij, në këtë fushatë u arrit qw të tregohet dhe dwshmohet se si duhet të duket një fushatë moderne, e disciplinuar dhe pozitive.
“Jemi të bindur se që në këtë moment mund të konstatojmë se ia arritëm dhe patëm sukses. Kënaqësia është edhe më e madhe kur mund të shpallim se fushata përfundoi pa asnjë incident, që dëshmon për një pjekuri demokratike. Për këtë shkak, kam dëshirë që në fillim të falenderojë të gjithë ata që në çfarëdo mënyre kanë kontribuuar për këtë fushatë si dhe të gjithë elektoratit të cilët treguan një përkrahje masovike në tubimet dhe mitingjet tona. Ju falenderoj se të gjithë ne BASHKË, morëm pjesë në një fushatë jashtëzakonisht të suksesshme, e cila kontribuoi për një ambient edhe më demokratik në vend”, theksoi Ahmeti.
Kreu i BDI-sw nw mënyrë të vecantë ka shprehur kënaqësinë për faktin që gjatë gjithë këtyrë ditëve të fushatës, sipas tij, u arrit të dëshmohet dhe tw avancohet imazhi i shqiptarëve si faktor stabiliteti, si element kyc i proceseve demokratike dhe si shembulli më i mirë i kulturës, vetëdijes dhe përgjegjësisë politike.
“Tani para nesh është sfida e radhës, e kjo është që ambientin e këtillë, ta ruajmë edhe të dielën, pra gjatë ditës së zgjedhjeve. Për Maqedoninë, e vecanërishtë për avancimin e saj drejt vlerave civilizuese evropiane, nuk ka provim më të rëndësishëm se zgjedhje fer dhe demokratike, në të cilat të gjithë pa dallim, do të mund të shprehin lirshëm vullnetin e tyre politik. Kualiteti i zgjedhjeve do të jetë dëshmia më e fortë për përcaktimin tonë që sa më parë të bëhemi pjesë e shoqërive të zvhilluara dhe anëtar të NATO-s dhe UE-së.
Për këtë shkak, cilësia e zgjedhjeve është përgjegjësi e të gjithë aktorëve të skenës politike. Ne, në BDI, do të bëjmë cdo gjë që këto zgjedhje të kalojnë ashtu sic kaloi edhe fushata, në mënyrë të qetë dhe të lirë. Sinqerishtë shpresojmë se një përcaktim të njëjtë kanë edhe partitë tjera politike”, theksoi Ahmeti.
Në fund, ai ka drejtuar edhe njw porosi drejt elektoratit shqiptar.
“Fushata përfundoi dhe deri te ju arriti oferta e BDI-së dhe e oponentëve tanë. Ne jemi më se të bindur se Ju do të merrni vendimin e drejtë. E unë, ju ftoj që, këtë vendim të dielën ta shprehni në mënyrë të lirshme, të përgjegjshme dhe të qetë. Të dëshmojmë një nivel të lartë të vetëdijes demokratike, dhe në mënyrë masive, festive, të zgjedhni ata të cilët e meritojnë besimin tuaj në mandatin e ardhshëm. Vetëm ashtu, me krenari dhe përgjegjësi, do të kontribuojmë në ndërtimin e ardhmërisë më të mirë për të gjithë ne”, theskoi Ahmeti. (INA)
Komente (3 publikuar):
Publikoni komentin tuaj
Fan Noli: Çfarë zhgënjimi, këta shqiptarët!Fan Noli, duke i shpëtuar rastësisht pusisë që i kish ngri turne afër Shijakut Osman Bali, ngarkuar nga vetë Zogu, për ta kapur të gjallë ...
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Ministrat e BDI-së në mbledhjen e përbashkët me Qeverinë serbe (8)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn